钦定古今图书集成/理学汇编/学行典/第238卷 > 韦许
## 钦定古今图书集成/理学汇编/学行典/第238卷 > 韦许

按《太平府志》：“韦许，字深道，家世芜湖，志尚矫洁，赴善
如饥渴。读书明大义，不事科举，筑堂匾曰‘独乐，聚书
数千卷。有访道者，馆谷其闲，久弗厌也。黄庭坚兄弟、
苏坚父子，往来芜湖，皆与之游。元符中，诸公贬逐，虽
素亲密，亦畏祸不敢相闻。有道经江上，许必承接款
曲，能周其急，士大夫以此重之。陈瓘尤感其意，留诗’”
为别，且作《独乐堂记》。政和中，枢密张叔夜、尚书李弥
大等合词荐于朝，时值多故，不果行。绍兴初，时宰言
其事，高宗云：“当今谁知有元祐人如韦许者，可以常
人比哉？”授以官，许拜命而不系衔，自号芜阴居士，海
内尢以此重之。朱熹尝曰：“芜阴有韦居士，喜延知名
士，如黄太史、陈谏议迁谪，每岁馈饷。”今人一见迁客，
便以为惧，安得有此人哉！其卓行为名人延誉如此。